section_heading: Vojna karijera
paragraph_text: Godine 1901. imenovan je zapovjednikom 16. lovčanske pješačke pukovnije na kojoj dužnosti se nalazi iduće tri godine. Potom obnaša dužnost načelnika stožera 1. pješačke divizije, te dužnost predavača u vojnoj školi. U kolovozu 1903. promaknut je u čin pukovnika, dok od siječnja 1904. zapovijeda 1. brigadom 9. plevenske pješačke divizije. Nakon toga od 1909. zapovijeda 2 brigadom 2. trakijske pješačke divizije. Tijekom Prvog balkanskog rata zapovijeda 1. brigadom 6. bdinske pješačke divizije. Zapovijedajući istom sudjeluje u bitkama kod Lule Burgasa i Čataldže. Tijekom Drugog balkanskog rata na makedonskom bojištu sudjeluje u borbama kod Strumice i Pehčeva. Nakon završetka balkanskih ratova 1913. godine imenovan je zapovjednikom 5. dunavske pješačke divizije. U veljači 1914. unaprijeđen je u čin general bojnika, da bi u srpnju te iste godine bio premješten u pričuvu.